**מושב גאולים**

**מ.י. 501603799**

**פרטיכל ישיבת ועד מקומי מס' 1/2018**

|  |  |
| --- | --- |
| תאריך | 25.11.2018 |
| חברי הפורום | יריב יוסף – יו"ר, אורה חריש, רונן בר יואב, עזרי סעדד, לילך ראיבי |
| מוזמנים נוספים | עמיר ריטוב, איציק שעתל , רוני שרפי, רמי נחשון ,שרון ראובני |
| נוכחים נוספים | משקיפים מהציבור וכו'... |
| מציגים |  |
| נעדרו | גלית לוי (חברת וועד יוצא) |
| קוורום נדרש | רוב חברי הועד |

**יו"ר הישיבה: עמיר ריטוב עד לבחירת יריב יוסף כיו"ר החדש של הוועד.**

על סדר היום של הישיבה:

**על סדר היום:**

1. מינוי יו"ר לוועד.
2. מינוי מורשי חתימה לוועד
3. מינוי גזבר הועד הוועד וממלא מקומו.
4. קביעת מועד ישיבת הועד השניה והנושאים שעל סדר יומה.

**ריטוב** הישיבה תתנהל ע"י ראש המועצה עד בחירת יו"ר הוועד ומרגע זה על ידו. ריטוב ברך את כולם למען עובדה משותפת לטובת תושבי גאולים

נושא 1: מינוי יושב ראש לועד

ראש המועצה ביקש לדעת מי המועמדים לכהן כיו"ר הועד. יריב יוסף הציע את עצמו והתקיימה הצבעה.

**החלטה (בעד – 3; נגד – 0; נמנעים - 2):**

**יריב יוסף מונה כיו"ר ועד מושב גאולים.**

נושא 2: מינוי בעלי זכויות חתימה

יריב ביקש למנות זכויות חתימה מטעם הועד לכל דבר ועניין ובכלל זה חתימה על הסכמים, זכויות חתימה בחשבון הבנק של הועד וכל צורך אחר שנדרש לצורך עבודתו התקינה של הועד ובהתאם לשיקול הדעת של הועד והוצאה לפועל של החלטותיו. אמר שלפי הוראות הדין יו"ר הועד הוא בעל זכות חתימה והמליץ בנוסף על אורה חריש ורונן בר יואב כבעלי זכויות חתימה בנוסף אליו.

**החלטה (בעד – 3; נגד – 1; נמנעים - 1):**

**יריב יוסף – יו"ר הועד, אורה חריש ורונן בר יואב הם מורשי החתימה היחידים בשם הועד, כאשר חתימת כל שניים מבין יו"ר הועד ואחד ממורשי החתימה ביחד עם חותמת הועד או שמו המודפס או המוטבע תחייב את הועד לכל דבר ועניין.**

נושא 3: מינוי גזבר וממלא מקומו לוועד

יריב ביקש לאשר את אורה כגזברית הוועד ואת רונן כממלא מקומה.

**החלטה (בעד – 3; נגד – 1; נמנעים - 1):**

1. **אורה חריש מונתה וכגזברית הועד.**
2. **רונן בר יואב מונה כממלא מקום גזברית הועד.**

נושא 4: קביעת מועד ישיבת הועד השנייה והנושאים שעל סדר יומה

יריב הציע שלאור היקף הנושאים הרחב שנדרש להסדיר בתחילת תקופת כהונתו של הועד, יתקיימו ישיבות הועד עד להודעה חדשה אחת לשבוע, בימי רביעי בשעה 19:00.

באופן חד פעמי תתקיים הישיבה הקרובה ביום חמישי שעה 20:30.

**החלטה: יצא זימון לישיבת הועד הקרובה כולל נושאים שעל הפרק לפחות 72 שעות לפני מועד קיום הישיבה**

נערך סבב התייחסות:

לילך: ציינה שהבחירות אחרינו וביקשה כי כעת עלינו לפעול כקבוצה אחת מתוך שליחות ציבורית.

יריב: הודה לחברי הועד היוצא, אודה לחברי קבוצת יוצרים קהילה ולתושבי גאולים על קבלת האמון.

דיבר על מעגלי השותפות החיוניים: שותפות עם התושבים, וועד האגודה ומוסדות המועצה.

דיבר על האתגרים העומדים לפתחו של הוועד החדש: יצירת תשתית קהילתית חזקה, מיסוד תרבות ארגונית חדשה, שיפור נראות המושב ותשתיות רעועות.

איחל שיתוף פעולה והצלחה לכולם.

אורה: הודתה לעזרי סעדד על פועלו 11 שנים כיו"ר הוועד, איחלה הצלחה לעמיר ריטוב כראש המועצה, איחלה הצלחה לכולם.

בהעדר נושאים נוספים על סדר היום של הישיבה, הסתיימה הישיבה.

כל ההחלטות התקבלו פה אחד אלא אם נאמר מפורשות אחרת בפרוטוקול.

יריב יוסף

יו"ר וועד מקומי גאולים

052-3654354

**העתקים**:

ראש מועצת לב השרון – עמיר ריטוב

נציג מושב גאולים במליאה – רוני שרפי

תושבי גאולים